### | | | | --- | --- | | | | | --- | | **Byråd** 20. marts 2018 Sagsnr. 710-2018-2536 Dok.nr. 710-2018-59724 Else Petersen | | 39.                 Lånoptagelse i henhold til låneramme 2017 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lånebekendtgørelsen og Udbudsloven |

###

**SAGENS INDHOLD**

Byrådet skal i denne sag tage stilling til lånoptagelse
vedrørende 2017. I budget 2017 er der forudsat lånoptagelse på 13,7 mio. kr.

Kommunerne har på det
skattefinansierede område primært låneadgang til følgende områder:

· Energibesparende foranstaltninger

· Indefrysning af ejendomsskatter

· Jordforsyning – 85 % af udgiften til erhvervelse af visse typer
af arealer og ejendomme.

Herudover er der mulighed for at opnå dispensation til
lånoptagelse på basis af ansøgninger og lånepuljer aftalt i forbindelse med de
årlige økonomiforhandlinger mellem staten og kommunerne.

Lånerammen, som udgør kommunens
mulighed for lånoptagelse, opgøres som summen af de udgifter, der er afholdt på
ovennævnte udgiftsområder i budgetåret.

Job og Økonomi har opgjort den samlede låneramme for 2017
til 14,0 mio. kr. Opgørelsen af lånerammen
beskrives nærmere i bilaget ”Notat låneramme 2017”.

Lånerammen fordeler sig på følgende områder:

|  |  |  |
| --- | --- | --- |
| **Områder med låneadgang:** | **Budget 2017 (mio. kr.)** | **Låneramme 2017 (mio. kr.)** |
| ***Skattefinansieret område (ekskl. jordforsyning):*** |  |  |
| ESCO – vejbelysning | 3,473 | 3,153 |
| Indefrysning af ejendomsskatter | 1,300 | 0,545 |
| Effektiviseringspotentiale | 6,000 | 5,956 |
| **Skattefinansieret område (ekskl.jordforsyning) i alt** | **10,773** | **9,654** |
| ***Jordforsyning****:* |  |  |
| Arealerhvervelse | 2,975 | 4,313 |
| **Områder med låneadgang i alt** | **13,748** | **13,967** |

Afvigelserne mellem budget 2017 og den opgjorte låneramme på
de enkelte områder er beskrevet i bilaget ”Notat låneramme 2017”.

I forbindelse med vedtagelsen af budget 2017-20 vedtog
Byrådet langsigtede økonomiske målsætninger for Favrskov Kommune. I henhold til
målsætningerne må gælden på det skattefinansierede område ekskl.
jordforsyningen som udgangspunkt ikke forøges.

Det fremgår af de økonomiske målsætninger, at der tages
særskilt stilling til, om der skal ske lånoptagelse i forbindelse med
ekstraordinære anlægsprojekter, hvor der er mulighed for lånefinansiering. For
eksempel ESCO-projekter.

Herudover kan der, i henhold til de økonomiske målsætninger,
optages lån inden for jordforsyningsområdet.

**VURDERING**

Den opgjorte låneramme i 2017 udgør 14,0 mio. kr. Det
forventes, at der afdrages 31,1 mio. kr. på gælden i 2018. Optages der lån på
14,0 mio. kr., reduceres gælden med 17,1 mio. kr. Ud af lånoptagelsen på 14,0
mio. kr., kan 7,5 mio. kr. henføres til ekstraordinære anlægsprojekter med
særlige lånemuligheder samt lånoptagelse til jordforsyning.

Optages der udelukkende lån på 4,3 mio. kr. til finansiering
af udgifterne til jordforsyning reduceres gælden med 26,8 mio. kr.

Der er forespurgt om tilbud på følgende to lån hos Danske
Bank og [adresse]:

· Lån på 9,654 mio. kr. vedrørende øvrige områder med en løbetid på
25 år

· Lån på 4,313 mio. kr. vedrørende jordforsyningsområdet med
løbetid på 25 år.

Danske Bank har ikke ønsket at give tilbud på lån, idet
banken vurderer, at den ikke kan konkurrere med KommuneKredits udbud af lån.

Til lånet vedrørende de øvrige områder (9,654 mio. kr.) anbefaler
KommuneKredit lån med basisrente for at udnytte de aktuelle lave renteniveauer.
Lån med basisrente betragtes som et fastforrentet lån. Låntypen har historisk
set ligget lavere end traditionelle fastforrentede lån. Lån med basisrente og
udgifterne ved valg af alternative låntyper beskrives nærmere i bilaget ”Notat
låneramme 2017”.

Et lån med basisrente medfører en rentebetaling pr. 2.
februar 2018 for kommunen på 1,50 % p.a.

På jordforsyningsområdet (4,313
mio. kr.) anbefaler KommuneKredit et 25-årigt
aftalelån variabelt forrentet med tre måneders rentefastsættelse. Den aktuelle
rente er på minus 0,26 % p.a. På jordforsyningsområdet skal lånet indfries i
takt med, at jorden sælges. Med et variabelt forrentet lån er der ingen
kursrisiko ved indfrielse af lånet til de aftalte terminer.

**ØKONOMI**

Kassebeholdningen er det seneste år vokset mere end
budgetteret primært som følge af færre udgifter til indkomstoverførsler og det
forhold, at kommunerne ikke i fuldt omfang er modregnet ved
midtvejsreguleringen. Job og Økonomi anbefaler derfor, at der ikke hjemtages
lån til finansiering af udgifterne på det skattefinansierede område for 2017.

Den ledige låneramme kan i stedet for anvendes til at
frigive deponerede beløb således, at det deponerede beløb overføres til
kommunens kassebeholdning. Der er i øjeblikket deponeret et beløb på 1,770 mio.
kr., som frigives over 25 år med 1/25 årligt. Såfremt deponerede beløb
modregnes i lånerammen for 2017, overføres beløbet straks til kommunens
kassebeholdning. [adresse] har tilsvarende i 2016 nedskrevet
deponeringerne som følge af ledig låneramme i 2015. Job og Økonomi anbefaler,
at deponerede beløb frigives.

Da jordforsyningsområdet behandles som et selvstændigt
budgetområde, hvor der eksempelvis afdrages lån i takt med salg af jorden, anbefaler
Job og Økonomi, at der hjemtages ét 25-årige lån i DKK i KommuneKredit på 4,313
mio. kr. med variabel rente til finansiering af udgifterne på
jordforsyningsområdet.

Efter den anbefalede lånoptagelse reduceres andelen af fastforrentede
lån fra 75 % til 74 % af kommunens samlede låntagning (ekskl. ældreboliger).

De forventede udgifter til ydelser som følge af
lånoptagelsen er som udgangspunkt håndteret i forbindelse med budgetlægningen
for Budget 2017-20. De budgetmæssige konsekvenser af den anbefalede
lånoptagelse betyder mindreudgifter på 314.000 kr. i 2018 til ydelser på lån og
vil indgå i en senere budgetopfølgning i 2018.

**INDSTILLING**

Direktøren for Job og Økonomi indstiller
til Byrådet:

1. At der alene optages lån til jordforsyningsområdet ved at optage optage
et 25-årigt lån i KommuneKredit med variabel rente i DKK på 4,313 mio. kr.

2. At der gives anlægsbevilling på 4,313 mio. kr. til lånoptagelsen, som
finansieres af overførsel af rådighedsbeløb, afsat til lånoptagelsen, fra 2017
til 2018.

3. At deponerede beløb frigives.

**BESLUTNING**

***Økonomiudvalget, 13. marts 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Notat låneramme 2017 | 710-2018-23703 |